Document ID: 32007R0138

REGULAMENTUL (CE) NR. 138/2007 AL COMISIEI
din 14 februarie 2007
de stabilire a măsurii în care pot fi acceptate cererile de licențe de import depuse în ianuarie 2007 pentru anumite produse din sectorul cărnii de pasăre în cadrul Regulamentului (CE) nr. 1431/94
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (1), în special articolul 7 alineatul (2),
întrucât:
(1)
Regulamentul (CE) nr. 1431/94 al Comisiei (2) stabilește normele detaliate de aplicare în sectorul cărnii de pasăre a regimului de import reglementat de Regulamentul (CE) nr. 774/94 al Consiliului (3) privind deschiderea și modul de gestionare a anumitor contingente tarifare comunitare pentru carnea de pasăre și alte produse agricole.
(2)
Numărul cererilor de licențe de import depuse în primele cincisprezece zile ale lunii ianuarie 2007 pentru subperioada cuprinsă între 1 ianuarie și 31 martie 2007 este superior cantităților disponibile. Prin urmare, este necesar să se determine în ce măsură se pot elibera licențe de import, stabilind coeficientul de atribuire care urmează să fie aplicat cantităților solicitate,
ADOPTĂ PREZENTUL REGULAMENT:
Articolul 1
(1) Cererile de licențe de import depuse pentru subperioada cuprinsă între 1 ianuarie și 31 martie 2007 în temeiul Regulamentului (CE) nr. 1431/94 se eliberează în funcție de coeficienții de atribuire menționați în anexa la prezentul regulament.
(2) Cererile de licențe de import pentru perioada cuprinsă între 1 aprilie și 30 iunie 2007 pot fi depuse pentru cantitatea totală menționată în anexa la prezentul regulament, în conformitate cu dispozițiile Regulamentului (CE) nr. 1431/94.
Articolul 2
Prezentul regulament intră în vigoare la 15 februarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 februarie 2007.

Labels: 3
17